**Bioloģija I**

**Optimālā līmeņa pamatkurss**

**Ko skolēns mācīsies?**

Pilnveidojot savas praktiskās, pētnieciskās un radošās darbības prasmes dabaszinātnisku problēmu risināšanā, padziļinās izpratni par dzīvo sistēmu un dabas procesu daudzveidību, vienotību un likumsakarībām dabā, izmantos daudzveidīgus modeļus bioloģisko procesu skaidrošanā un analīzē, argumentēs drošības ievērošanu, veselības saglabāšanas nozīmi un profilakses procedūru nepieciešamību.

**Kā tas notiks?**

Skolēni

* skaidros šūnu uzbūvi un darbību, pamatos šūnu dalīšanās nozīmi organismu pēctecības nodrošināšanā un biotehnoloģisku metožu izmantošanā;
* pilnveidos izpratni par ģenētikas likumsakarībām, pārmainīta iedzimtības materiāla izmantošanu, modelēs pazīmes pārmantošanu, pamatos ģenētisko procesu ietekmi uz indivīdu un sabiedrību kopumā;
* turpinās veidot izpratni par dabas daudzveidību un organismu kopīgajām un atšķirīgajām pazīmēm;
* pētīs organismus noteiktā teritorijā, lai izvērtētu savas un citu darbību ietekmi ekosistēmās un uzņemtos atbildību par to;
* izskatīs ar veselību saistītus jautājumus atbilstoši vecumposmam, savām interesēm, izglītošanas un pašizglītošanās vajadzībām;
* pilnveidos izpratni par imunitāti un to ietekmējošiem faktoriem, modelēs situācijas un veidos zinātniski pamatotu viedokli par rīcību ārkārtējās situācijās, par savas un citu veselības saglabāšanu;
* veiks lauka darbus, lai padziļināti izprastu procesus un parādības dabā un apgūtu prasmes strādāt ar primārajiem datiem;
* novērtēs biotehnoloģiju ietekmi uz sabiedrības labklājību, modelēs situācijas un argumentēs savu viedokli.

**Kam noderēs šis kurss?**

Apgūstot šo kursu, skolēns var turpināt mācīties bioloģiju augstākajā līmenī (Bioloģija II) .